ANEXA 1
NOTĂ DE INFORMARE PRIVIND PRELUCRAREA DATELOR CU CARACTER PERSONAL
„Gen Z Board 2026" – text propus pentru pagina de înscriere
Cod document: VIG-ROM-DPO-NI-2026-004
Cine prelucrează datele dumneavoastră (Operatorul)
Operator de date: ASIROM VIG S.A. ("ASIROM", "noi"), cu sediul social în Bd. Carol I, nr. 31-33, Sector 2, București, 020912.
Pentru orice întrebare privind modul în care prelucrăm datele dumneavoastră, ne puteți contacta pe adresa de e-mail a Responsabilului cu Protecția Datelor (DPO): dpo@asirom.ro.
Ce date prelucrăm
1. date de identificare și contact ale candidatului: nume și prenume, vârstă, unitatea de învățământ (liceu), clasă, profil, localitatea în care studiază, număr de telefon, adresă de e-mail;
1. răspunsurile oferite în cadrul formularului (motivație, experiență anterioară/voluntariat);
1. date de contact ale părintelui/reprezentantului legal (pentru candidații minori): nume și prenume, telefon, e-mail;
1. imaginea și vocea dumneavoastră, prin intermediul materialului video de prezentare încărcat în cadrul candidaturii.
De ce prelucrăm aceste date (scopul) și care este temeiul legal
Prelucrăm datele de mai sus exclusiv în scopul organizării și derulării procesului de selecție a participanților la programul "Gen Z Board", ediția 2026 (evaluarea candidaturilor, comunicarea rezultatelor selecției și, pentru candidații admiși, organizarea participării la program).
Temeiul juridic al prelucrării este consimțământul dumneavoastră, exprimat prin bifarea acordului la depunerea candidaturii (art. 6 alin. (1) lit. a) din Regulamentul (UE) 2016/679 – GDPR).
Pentru candidații care nu au împlinit vârsta de 18 ani, prelucrarea imaginii și a vocii din materialul video, precum și a datelor de contact ale părintelui/reprezentantului legal, se realizează numai cu acordul expres al acestuia din urmă, exprimat prin Declarația de consimțământ prevăzută în Anexa 2, suplimentar față de consimțământul propriu al minorului.
Consimțământul poate fi retras oricând, fără a afecta legalitatea prelucrării efectuate anterior retragerii. Retragerea consimțământului, înainte de finalizarea selecției, atrage imposibilitatea continuării evaluării candidaturii.
Cât timp păstrăm datele
Datele candidaților care nu sunt selectați se păstrează pe durata procesului de selecție și se șterg într-un termen de [a se completa de către ASIROM, ex. 30 de zile] de la comunicarea rezultatelor finale, cu excepția situației în care candidatul își exprimă, separat, acordul pentru păstrarea datelor în vederea edițiilor viitoare ale programului.
Datele candidaților selectați se păstrează pe toată durata participării la program și ulterior, pe durata impusă de obligațiile legale aplicabile (financiar-contabile, arhivare etc.).
Cui transmitem datele
Datele sunt accesate de personalul ASIROM VIG implicat în organizarea și evaluarea programului, precum și, în măsura necesară furnizării serviciilor, de persoanele împuternicite ale operatorului (de exemplu, furnizorul platformei tehnice care găzduiește pagina de înscriere), pe baza unor acorduri de prelucrare a datelor conforme art. 28 GDPR. Nu transmitem datele dumneavoastră către terți în scopuri de marketing.
[A se completa, dacă este cazul: materialul video poate fi/nu poate fi utilizat în scop de promovare publică a programului (site, rețele sociale) – a se preciza explicit, în funcție de decizia privind utilizarea publică a materialelor video.]
Drepturile dumneavoastră
În calitate de persoană vizată, aveți dreptul de acces la date, dreptul la rectificare, dreptul la ștergerea datelor, dreptul la restricționarea prelucrării, dreptul la portabilitatea datelor și dreptul de opoziție, în condițiile prevăzute de GDPR. De asemenea, aveți dreptul de a depune o plângere la Autoritatea Națională de Supraveghere a Prelucrării Datelor cu Caracter Personal (ANSPDCP, www.dataprotection.ro).
Pentru exercitarea oricăruia dintre aceste drepturi, ne puteți contacta la adresa dpo@asirom.ro.

